
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 9.4.2018 година
 за изменение на Регламент за изпълнение (ЕС) No 641/2014 по отношение на уведомяването относно увеличението на тавана за схемата за единно плащане на площ, посочен в член 36, параграф 4 от Регламент (ЕС) No 1307/2013 на Европейския парламент и на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) No 637/2008 на Съвета и Регламент (ЕО) No 73/2009 на Съвета
 1
 , и по-специално член 36, параграф 4 от него,
 като има предвид, че:
 (1)С Регламент за изпълнение (ЕС) No 641/2014 на Комисията
 2
 се определят правила за прилагането на Регламент (ЕС) No 1307/2013 за установяване на правила за директни плащания за земеделски стопани по схеми за подпомагане в рамките на общата селскостопанска политика
 (2)Регламент (ЕС) No 1307/2013 беше изменен с Регламент (ЕС) 2017/2393 на Европейския парламент и на Съвета
 3
 , който, наред с другото, добавя в член 36, параграф 4 от Регламент (ЕС) No 1307/2013 възможност държавите членки, които прилагат схемата за единно плащане на площ, да увеличат своя таван за схемата за единно плащане на площ.
 (3)В светлината на промените, внесени в член 36, параграф 4 от Регламент (ЕС) No 1307/2013, е необходимо да бъдат определени правила във връзка с уведомяването относно увеличението на тавана за схемата за единно плащане на площ.
 (4)Поради това Регламент за изпълнение (ЕС) No 641/2014 следва да бъде съответно изменен.
 (5)Мерките, предвидени в настоящия регламент, са в съответствие със становището на Комитета за директните плащания,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент за изпълнение (ЕС) No 641/2014
 Регламент за изпълнение (ЕС) No 641/2014 се изменя, както следва:
 (1)
 Вмъква се следният член 16a:
 „Член 16a
 Уведомяване относно увеличението на тавана за схемата за единно плащане на площ, посочен в член 36, параграф 4 от Регламент (ЕС) No 1307/2013
 Когато дадена държава членка уведомява Комисията за решенията си в съответствие с член 36, параграф 4 от Регламент (ЕС) No 1307/2013, информацията, която се подава на Комисията, е под формата на проценти от годишните национални тавани, определени в приложение II към посочения регламент, след приспадане на сумата, получена в резултат на прилагането на член 47, параграф 1 от същия регламент, за всяка календарна година от 2018 г. до 2020 г.“.
 Член 2
 Влизане в сила
 Настоящият регламент влиза в сила на седмия ден след деня публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 9.4.2018 година.
 За Комисията
 Председател
 Jean-Claude JUNCKER
 (1)
 ОВ L 347, 20.12.2013 г., стр. 608.
 (2)
 Регламент за изпълнение (ЕС) No 641/2014 на Комисията от 16 юни 2014 г. за определяне на правила за прилагането на Регламент (ЕС) No 1307/2013 на Европейския парламент